b'\n_START_ARTICLE_\nVincentas Brizgys\n_START_PARAGRAPH_\nVincentas Brizgys (1903 m. lapkri\xc4\x8dio 10 d. Plyniuose, Marijampol\xc4\x97s raj. \xe2\x80\x93 1992 m. baland\xc5\xbeio 23 d.) \xe2\x80\x93 Kauno vyskupas (augziliaras) ir Bosanos vyskupijos titulinis vyskupas, kanonistas.\n_START_SECTION_\nBiografija\n_START_PARAGRAPH_\nBrolis chemikas Petras Brizgys. 1921 m. \xc4\xafstojo \xc4\xaf Sein\xc5\xb3 kunig\xc5\xb3 seminarij\xc4\x85 ir j\xc4\x85 baig\xc4\x97 1927 m. Gi\xc5\xbeuose. Priklaus\xc4\x97 ateitinink\xc5\xb3, pavasarinink\xc5\xb3, skaut\xc5\xb3 ir \xc5\xa1auli\xc5\xb3 organizacijoms. 1927 m. bir\xc5\xbeelio 5 d. \xc4\xaf\xc5\xa1ventintas \xc4\xaf kunigus. 1927\xe2\x80\x931930 m. vikaras Kalvarijoje. 1930\xe2\x80\x931935 m. studijavo Gregorianumo universitete Romoje, apgyn\xc4\x97 2 disertacijas, filosofijos bei kanon\xc5\xb3 teis\xc4\x97s daktaras._NEWLINE_1936\xe2\x80\x931940 m. Vilkavi\xc5\xa1kio kunig\xc5\xb3 seminarijos d\xc4\x97stytojas. 1940 m. baland\xc5\xbeio 2 d. nominuotas vyskupu Bosanos tituliniu vyskupu bei arkivyskupo Juozapo Skvirecko pagalbininku \xe2\x80\x93 vyskupu augziliaru. 1940 m. gegu\xc5\xbe\xc4\x97s 19 d. konsekruotas Kauno arkikatedroje._NEWLINE_1940\xe2\x80\x931941 m. Kauno kunig\xc5\xb3 seminarijos rektorius, 1941\xe2\x80\x931944 m. VDU Teologijos fakulteto dekanas. Kauno arkivyskupijoje darbavosi iki 1944 m. liepos m\xc4\x97n. 1944 m. gestapo internuotas Vokietijoje. Po Antrojo pasaulinio karo r\xc5\xabpinosi lietuvi\xc5\xb3 klierik\xc5\xb3 studijomis Romoje, 1947 m. par\xc5\xabpino l\xc4\x97\xc5\xa1\xc5\xb3 \xc4\xafsteigti leidykl\xc4\x85. Nuo 1951 m. gyveno JAV. Lank\xc4\x97 lietuvi\xc5\xb3 parapijas JAV, Kanadoje, Piet\xc5\xb3 Amerikoje, Australijoje. 1961 m. Lietuvi\xc5\xb3 katalik\xc5\xb3 religin\xc4\x97s \xc5\xa1alpos organizacijos vienas steig\xc4\x97j\xc5\xb3 ir vadovas. 1965 m. paskirtas r\xc5\xabpintis Europos lietuvi\xc5\xb3 sielovada. 1966 m. jo r\xc5\xabpes\xc4\x8diu \xc4\xafrengta \xc5\xa0iluvos \xc5\xa0v\xc4\x8d. Mergel\xc4\x97s Marijos koply\xc4\x8dia Va\xc5\xa1ingtone, \xc5\xa0v\xc4\x8d. Mergel\xc4\x97s Marijos Nekalto Prasid\xc4\x97jimo bazilikoje, 1970 m. \xe2\x80\x93 Vilniaus Au\xc5\xa1ros Vart\xc5\xb3 Gailestingumo Motinos koply\xc4\x8dia \xc5\xa0v. Petro bazilikoje Vatikane. Vyskupo pareigas \xc4\x97jo beveik 52 metus.\n_START_SECTION_\nK\xc5\xabryba\n_START_PARAGRAPH_\nBendradarbiavo katalik\xc5\xb3 spaudoje, i\xc5\xa1vert\xc4\x97 teologini\xc5\xb3 veikal\xc5\xb3.'